Dominique Strauss-Kahn
Dominique Gaston André Strauss-Kahn (talaffuzi: Dominik Gaston Andre Stross-Kan; 25-aprel, 1949) fransuz iqtisodchisi, huquqshunos va siyosatdonidir. Fransiya Sotsialist Partiyasi aʼzosi. Strauss-Kahn 2007-yili Prezident Nicolas Sarkozy yordami bilan Xalqaro Valyuta Jamgʻarmasining (XVJ) amaliy raisi etib tayinlangan edi, shu mansabda 2011-yil 18-maygacha xizmat qildi. 2011-yil may oyida Strauss-Kahn New York shahrida mehmonxona oqsochini zoʻrlashda ayblanib, hibsga olindi. Unga qarshi jinoiy ish qoʻzgʻatildi, Strauss-Kahn aybini tan olmadi. U keyinchalik $1 million garov evaziga ozod qilindi.